|  |  |
| --- | --- |
| VAAD līguma reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_ | Klienta līguma reģ. Nr. \_\_\_\_\_\_\_\_\_\_\_\_\_\_\_\_\_\_\_ |

**Līgums par maksas pakalpojumu sniegšanu un samaksas kārtību**

\_\_\_\_.\_\_\_\_.20\_\_\_\_.

**Valsts augu aizsardzības dienests** tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kas darbojas saskaņā ar Valsts augu aizsardzības dienesta 2020. gada 28. maija rīkojumu Nr. 44*,* turpmāk – “Dienests”, no vienas puses, un

**Uzņēmuma nosaukums/fiziskas personas Vārds Uzvārds**, uzņēmuma reģistrācijas Nr./personas kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš/-a darbojas uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pamata, turpmāk – “Klients”, no otras puses, kopā sauktas arī kā Puses, slēdz šādu līgumu:

**1. Līguma priekšmets**

Dienests sniedz Klientam maksas pakalpojumus (turpmāk – pakalpojumi), un Klients apņemas samaksāt par sniegtajiem pakalpojumiem saskaņā ar normatīvajiem aktiem par Dienesta maksas pakalpojumu cenrādi (turpmāk – cenrādis).

**2. Informācijas apmaiņas un rēķinu izrakstīšanas kārtība**

2.1. Klients informē Dienestu par nepieciešamo pakalpojumu, iesniedzot atbilstošu iesniegumu vai citu dokumentu, ko paredz normatīvie akti.

2.2. Dienests, pamatojoties uz Klienta iesniegto dokumentu, sniedz pakalpojumu un izraksta rēķinu Klientam.

2.3. Dienests rēķinus sagatavo elektroniski PDF formātā un nosūta uz Klienta norādīto elektroniskā pasta adresi: *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*. Šādā veidā sagatavots un nosūtīts rēķins saskaņā ar likuma “Par grāmatvedību” 7. un 7.1 panta nosacījumiem ir uzskatāms par attaisnojuma dokumentu.

2.4. Klients samaksā Dienesta izrakstīto rēķinu 20 darba dienu laikā pēc rēķina saņemšanas uz rēķinā norādīto norēķinu kontu.

**3. Atbildība**

Par rēķina samaksas termiņa nokavējumu Klients maksā līgumsodu 0,5 % apmērā no rēķina kopsummas par katru kavējuma dienu, bet ne vairāk kā 10 % no attiecīgā rēķina kopsummas.

**4. Nepārvaramas varas apstākļi**

4.1. Puse nav atbildīga par otrai Pusei nodarīto zaudējumu, ja to ir izraisījis streiks, stihiska nelaime, katastrofa, epidēmija, blokāde, karš vai citi apstākļi, kas traucē šī līguma pildīšanu un kas nav radušies Pušu tiešas vai netiešas darbības vai bezdarbības rezultātā un ko Puses nevarēja paredzēt šā līguma slēgšanas brīdī.

4.2. Līgumsaistību izpilde tiek pagarināta par laiku, kurā darbojas minētie apstākļi.

4.3. Pusei, kuras saistību izpildi traucē minētie apstākļi, ir nekavējoties rakstiski jābrīdina otra Puse par šo apstākļu iestāšanos vai izbeigšanos. Nesavlaicīga paziņošana par nepārvaramiem apstākļiem liedz attiecīgajai Pusei uz tiem atsaukties.

**5. Strīdu risināšanas kārtība**

5.1. Visas domstarpības un strīdus Puses risina sarunu ceļā, sarunu rezultātus fiksējot rakstveidā.

5.2. Ja Puses nevar vienoties, strīdu nodod izskatīšanai Latvijas Republikas tiesā pēc piekritības.

5.3. Strīdu risināšanai piemērojami Latvijas Republikas normatīvie akti.

**6. Fizisko personu datu aizsardzība**

6.1. Parakstot šo līgumu, Dienests un Klients piekrīt līgumā minēto fizisko personu datu apstrādei.

6.2. Pusēm ir tiesības apstrādāt no otras puses iegūtos fizisko personu datus, kā arī līguma izpildes ietvaros iegūtos fizisko personu datus tikai ar mērķi nodrošināt līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā Eiropas Parlamenta un Padomes Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

6.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad līgumā noteikts citādi, vai normatīvie akti paredz šādu nodošanu.

6.4. Ja saskaņā ar normatīvajiem aktiem Pusēm var rasties pienākums nodot tālāk trešajām personām no otras Puses iegūtos fizisko personu datus, tad pirms šādu datu nodošanas informē par to otru Pusi, ja vien normatīvie akti to neaizliedz.

6.5. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt šī līguma izpildes nodrošināšanai, kā arī sniegt visas ar līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar normatīvajos aktos noteikto uzdevumu vai funkciju izpildi.

**7. Citi nosacījumi**

7.1. Šis līgums stājas spēkā tā parakstīšanas dienā un ir noslēgts uz nenoteiktu laiku.

7.2. Līgumu var papildināt, grozīt vai izbeigt, Pusēm savstarpēji vienojoties. Jebkuri līguma grozījumi vai papildinājumi tiek noformēti rakstveidā.

7.3. Ja atsevišķi šā līguma nosacījumi nonāk pretrunā ar normatīvo aktu nosacījumiem, pārējie līguma nosacījumi paliek spēkā.

7.4. Katra no Pusēm divu darbdienu laikā informē otru Pusi par savu rekvizītu maiņu un par jebkādiem tādiem apstākļiem, kas var ietekmēt līgumā noteikto saistību izpildi.

7.5. Šis līgums noformēts uz divām lapām.

7.6. Klients pilnvaro savā vārdā iesniegt un saņemt normatīvajos aktos paredzētos dokumentus par Dienesta sniegtajiem pakalpojumiem šādas personas: *Vārds Uzvārds, e-pasta adrese*.

**8. Līgumslēdzēju pušu adreses un rekvizīti**

|  |  |  |
| --- | --- | --- |
| Dienests |  | Klients |
| Valsts augu aizsardzības dienestsLielvārdes iela 36, Rīga, LV-1006Nodokļu maksātāja reģ. Nr. 90000042982PVN reģ. Nr. LV90000042982Valsts kaseKonta Nr. LV47TREL2160320005000 |  | **Uzņēmuma nosaukums/fiziskas personas Vārds Uzvārds**AdreseBankas nosaukumsKonta Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (paraksts) |  | (paraksts)Amats V. Uzvārds |
| Amats V. Uzvārds |  | \_ |